Projekteerimistingimuste Lisa 1. Arvamuste ja kooskõlastuste ning nendega arvestamise koondtabel

1. ARVAMUSED

|  |  |  |  |
| --- | --- | --- | --- |
| **Jrk nr** | **Arvamuse esitaja** | **Arvamuse sisu** | **Selgitus/põhjendus arvestamise/arvestamata jätmise kohta** |
| 1. | Kliimaministeerium | Edastame projekteerimistingimuste eelnõu arvamuse avaldamiseks RMKle kui projekteeritava tee naaber kinnisasja volitatud asutusele. | Arvamus teadmiseks võetud |
| 2. | Nele Šverns | Tere, rõõm kuulda, et kergliiklustee kavas on. Kasutan võimalust arvamust avaldada.   1. Kas ja miks on valitud kergliiklustee jaoks eramute poolne külg? Asendiplaanil näidatud küljele tee rajamisel on vaja minna läbi väga lähedalt eramu aedade tagant ning Vardi tee Reinu tee poolsel otsal tõenäoliselt tähendaks see ka puude mahavõtmist või siis nende juurte kahjustamist. Kergliiklustee võiks olla asendiplaanil märgitust vastaspoolel(sinisega), korrastamata, erinevate ehituste käigus segipööratud maal (sealjuures on ka kõige värskemast tee-ehitusest Vardi tee lõuna-ja põhjapoolse tipu ühendamiseks jäetud endiselt alles songermaa Tammelaane tee ja Vardi tee ristmikule, rohelisega). Väljapakutud poolel suuri puid ei kasva ning kõik, mis seal kasvab tõenäoliselt jääks ala korrastamisel niikuinii "ette". 2. Kui argument, miks tee on märgitud elamute poole on see, et see saaks jätkuda viimase tee- ehituse käigus rajatud kergliiklustee jätkuna, siis see ei ole täienisti põhjendatud. Nii Vardi tee otste ühendamisel ehitatud kergliiklustee, kui ka paljud teised kergliiklusteed Viimsis ( terve Rohuneeme tee, kus on 7 poolevahetust, Reinu tee, Leppneeme tee jne) vahetavad mitmeid kordi pooli. See ei ole ideaalne variant, kuid vägagi levinud ning on põhjendatud, kui see tähendab mõistlikumat lahendust teistes aspektides, sh kui luuakse parema kvaliteediga väliruum. Lisaks saaks teiselt poolt kulgeva tee loogiliselt ära ühendada Reinu teel Kelvingi poole kulgeva teega. Tee ületus on sõltuvalt liikumistrajektoorile vajalik mõlemal juhul. 3. 2. Kas kergliiklustee ehituse puhul taastatakse ka Vardi tee sõidutee? Hetkel on tehtud teele hädaabiremont. 4. 3. Kui kergliiklustee rajatakse siiski elamute poole, kas see projekt hõlmab ka teise poole korrastamist? 5. 4. Haljastus. Palun Viimsi vallal olla eesrindlik ja lähtuda väliruumi planeerimisel kaasaegsetest ruumikäsitlustest ning lisada projekteerimistingmistesse puithaljastuse istutamise nõue sõidu- ja kergliiklustee vahele. 6. Väga vähe rajatakse teede vahele haljastust, põhjenduseks toodakse enamasti trassid, mille peale ei saa haljastus rajada. Tulemuseks on hilisõhtuste driftijate poolt ülesküntud muru- haljasribad (tõestuseks Vardi tee uus ühendav lõik, kus on valmimise ajast alates mitmeid kordi teelt välja üle mururiba kõnniteele sõidetud) ja lihtsalt väga- väga ilmetud tänavad. Kergliiklustee ja sõidutee vahele tuleks istutada puid, et kergliiklejatel ja jalakäijatel oleks meeldivam ja turvalisem antud teid kasutada. Trassid saaks planeerida asfalteeritud alade alla, et säiliks võimalus tekitada sõidu- ja kergliiklustee vahele haljasribasid, kuhu saaks istutada ka puittaimi, mis annaksid oluliselt juurde keskkonnale. | 1. Tee peaks jätkuma samal pool, kus olemasolev kergliiklustee, kuna kergliiklustee hakkaks piirkonnas teenindama eramute poolseid elanikke, kellel on mugav kergliiklusteele liikuda ilma teeületusteta, mis tähendaks kergliiklejatele vähem konfliktikohti ja ohutumat liikluskeskkonda. Arvestades, et kõik olemasolevad ja rajatavad elamuhooned jäävad Vardi teest Tammelaane, Pähkli ja Käbi tee poolsele alale, on kergliiklustee rajamine seal poolsele küljele ülekaaluka avaliku huviga.   Viimsi vallale kuuluvale transpordimaale istutatud puud on võimalik kinnistule ümber istutada, transpordimaa on mõeldud eelkõige teedevõrgu arendamiseks, teedega seotud rajatiste paigaldamiseks ja hooldamiseks. Kergliiklustee rajamine Viimsi metskond 79 kinnistuga külgnevale alale ei ole hetkel soodustatud, kuna seal asuvad paralleelselt kaks õhuliini, mille maa alla viimiseks puuduvad vallal finantsilised vahendid ja kergliiklustee rajamine elektriliinipostide vahelisele alale ei ole lubatud. Kergliiklustee rajatakse piirkonna elanike tungival soovil, seega tuleb kaaluda, et tee oleks kasutamiseks mugav ja ohutu ning selle tagab minimaalne teeületuste arv.   1. Kergliiklustee ehituse jaoks Viimsi valla poolt ette nähtud finantsilised vahendid ei võimalda liinide maa alla viimist, mida näeks ette kergliiklustee ehitamine Viimsi metskond 79 poolsele küljele. Nõue tuleneb Elektrilevi AS poolsest tingimusest. 2. Ei, Vardi tee rekonstrueerimist antud ehitusprojektiga ette pole nähtud ja säilib olemasolev olukord. Hetkel puuduvad Viimsi vallal selleks finantsilised vahendid. Nõustume, et Vardi tee vajab samuti rekonstrueerimist, kuid käesolev projekt seda ei kajasta ning hetkel puudub ka täpne ajaraam, millal antud tööd võiks toimuda. 3. Ei puuduta. Viimsi metskond 79 poolsel küljel teostatakse tavahoolde korras niidutöösid. 4. Projekti alale jäävad paljude tehnovõrkude kaitsevöödid, mis seavad täiendavaid piiranguid, eriti kõrghaljastuse rajamise osas, mida üldjuhul ei soodustata ja ei lubata rajada. 5. Trasside osas väljastab tehnilised tingimused iga trassi valdaja ning trasside liigutamist teede alla pigem üritatakse vältida, kuna see teeb tulevikus trasside hooldamise ja remontimise kallimaks. Kui kõrghaljastus istutatakse trasside peale, siis trasside hooldamise/remontimise korral tuleb halvemalt juhul puud likvideerida/ümber tõsta, mis tõstab samuti hooldamise/remontimise kulusid ning halvemal juhul hakkavad puude juured kahjustama maa-aluseid trasse. |
| 3. | Gaasivõrk AS | Vardi tee L15 (89001:001:1348), Vardi tee L13 (89001:003:1156), Vardi tee L12  (89001:001:1173) ja Vardi tee L11 (89001:001:1510) kinnistutel on AS-le  Gaasivõrk kuuluvaid gaasipaigaldisi.  Enne projekteerimist on vaja taotleda AS-lt Gaasivõrk projekteerimistingimusi  projekteerimise planeerimiseks gaasipaigaldise kaitsevööndis.  .  Projekteerimstingimuste väljastamine on tasuline teenus vastavalt kehtivale  hinnakirjale millega on võimalik tutvuda: https://gaasivork.ee/hinnakiri/  kodulehel. | Arvamusega arvestatud. |
| 4. | Elektrilevi AS | Antud lõigus Vardi teel on kaks olemasolevat keskpinge õhuliini, mis ilmselt jäävad kergliiklusteele ette, need tuleb asendada A240 mm2 kaabelliinidega olemasolevate kaablite vahel, lisan pildi | Kergliiklustee hakkab paiknema arendusalade poolsel küljel, kus ei asu õhuliinid. Arvamus teadmiseks võetud. |
| 5. |  |  |  |

Käesolev arvamuste koondtabel on projekteerimistingimuste lisa.